Pankinjohtaja Albert Snellmanin hautaus
Pankinjohtaja Albert Snellmanin hautaus.

  Eilen kätkettiin täkäläisellä hautausmaalla maan poveen pankinjohtaja Albert Snellmanin maalliset jäännökset. Ruumiinsiunauksen toimitti pastori F. O. Sandberg, lausuen samalla muutamia tilaisuuteen sopivia sanoja. Kun hauta oli luotu umpeen alkoi seppeleitten laskeminen. Paitsi omaisten ja monien sukulaisten ja ystävien seppeleitä laskettiin haudalle m. m. seuraavat seppeleet: Pohjoismaiden osakepankin johtokunnan, laski pankinjohtaja G. af Forselles, Pohjoismaiden osakepankin Tampereen haarakonttorin, laski pankinjohtaja V. K. Simelius, Osakeyhtiö Neptunin, Pohjoismaiden osakepankin henkilökunnan, Tampereen paperikonttorin, Osakeyhtiö G. A. Serlachiuksen, Leppäkosken tehtaitten osakeyhtiön, Mäntän tehtaiden virkailijain, Suomen sahanterä o. y:n, Tampereen telefooni o. y:n, Näsijärven purjehdusseuran, Tampereen osakepankin johtokunnan, Kankaan paperitehdas osakeyhtiön, Tampereen teknillisen klubin, Tampereen tapettitehdas o. y:n ja Mäntän tehtaiden työläisten.

Paitsi vainajan omaisia ja tuttavia oli haudalle kerääntynyt suuri joukko yleisöä.

</div>

Lähde
Aamulehti torstai 12.12.1912 s. 3.

Anonyymi
Idmanin kavallusjuttu
Aamulehti
1912